པའི་དུས། སྐུ་འཁོར་གཅིག་གི་ལག་པ་ཆག་འདུག་ཞུས་པས། དེ་ཀུན་རྔམ་ཆུང༌། གྱོད་ཆེན་པོ་ད་གཟོད་
བྱུང་དོགས་ཡོད་གསུངས། ཡང་ཆོས་ར་ཞིག་ཏུ་སྙིགས་དུས་ཀྱི་སེམས་ཅན་དམུ་རྒོད་རྣམས་ལ་ལེགས་པའི་
ལམ་བསྟན་ཀྱང་འཇུག་པར་དཀའ་བར་གདའ། ངེས་འབྱུང་དང་སྐྱོ་བ་སྐྱེད་པའི་ཐབས་འདྲ་བྱས་ན་ཕན་པ་
ཅེས་སོགས་མང་དུ་གསུངས་པའི་ཚེ། ཆོས་ར་དེར་རས་དཀར་བ་བྱ་བ་ཞིག་ཡོད་པ་དེས་ཕྱག་
ཕུལ་ཏེ། དྲུང་རིན་པོ་ཆེ། དེ་འདྲ་མི་གསུང་བར་དབུ་ལོ་དཀར་ཡེངས་ཀྱི་མ་སོང་བར་དུ་འགྲོ་བའི་དོན་ལ་
བཞུགས་ པ་ཐུགས་ ལ་ འདོགས་པར་ཞུ་ཞེས་ཞུས་པར། ཆོས་ཉན་གཞན་རྣམས་ཀྱིས་སྨྱོན་པ་འདི་ ཞེས་
བཞད་གད་བྱས་པར་སྣང༌། ཀརྨར་འགྲོ་རྒྱུའི་བྱ་བྲལ་བ་རྣམས་ལ་ཞལ་ཏ་གསུང་ཤོག་ཞིབ་ལ་རྒྱས་པར་
བསྐུར་ནས། ཡང་ཡང་ངེད་ཀྱིས་ཁང་བྱེད་པ་དཀའ་ཉེན་ཡོད་པས། ངེད་ཀྱིས་འདི་རྣམས་ལ་ལབ་པའི་
དཔང་པོ་ཁྱོད་ཀྱིས་གྱིས་གསུངས་ནས། རྒྱལ་བ་དཔལ་དཔང་པོར་བཞག་ནས་འདི་རྣམས་ཡིད་ལ་ཞོག་
གསུངས། དེ་ནས་ཤག་གི་སྟོད་དུ་དེང་སང་ཀརྨ་སྐུ་འབུམ་ཟེར་བ་དེར་ཆགས་ཕེབ་ནས་ཕག་ལོ་ཟླ་བ་
བདུན་པའི་ཚེས་གསུམ་ལ་དད་ལྡན་གྱི་གདུལ་བྱ་དཔག་ཏུ་མེད་པ་འདུས་པ་ལ་ཆོས་གསུང་བའི་ཆོས་དུང་
བུས་པ་ན། དྲུང་གི་ཞལ་ནས། ཆོས་དུང་གི་སྐད་ཀྱང་འབྲིང་ཙམ་འདུག ཁར་སང་རྟེན་ཞལ་བསྟན་
རྟེན་འབྲེལ་ཡང་ཤིན་ཏུ་ངན་གསུངས། དེ་ནས་ཆོས་ཁྲི་ཁར་བྱོན་པའི་མདུན་གྱི་རི་ལོགས་ལ་འཇའ་འོད་
ཀྱི་ཕུང་པོ་ཤིན་ཏུ་གསལ་བ་ཞིག་འདུག་པ་ཀུན་གྱིས་མཐོང་བ་ན། དྲུང་གི་ཞལ་ནས། འཇའ་ལེགས་འོན་
ཀྱང་དུས་མིན་གྱི་འཇའ་ལེགས་པ་འདི་འདྲ་དེ། བྱང་ཆུབ་སེམས་དཔའ་གཤེགས་བཞུད་བྱེད་པའི་ལྟས་སུ་
་པའི་
ཡོད་པར་སྣང༌། སྔར་བྱང་ཆུབ་སེམས་དཔའ་ཆོས་རྒྱལ་འཕགས་པ་དེ་གཤེགས་པའི་དུས་སུ་བློ་བུར་འཇའ་
འདི་ལྟ་བུ་བྱུང་ཡོད་པར་སྣང་གསུངས། དེའི་ཞག་གསུམ་གྱི་གོང་དུ་རྒྱུན་དུ་བཅིབས་པའི་ཆིབས་པ་རྐྱང་
དཀར་དེ་རྩྭ་ཟ་རུ་མ་ཉན་པས། རྟ་རྫིས་ན་བ་ཡིན་སྙམ་ནས་སྨན་དཔྱད་བྱས་པ་ན། དྲུང་གི་ཞལ་ནས། རྟ་
སྡུག་པས་བདག་པོ་དང་བྲལ་བས་མ་དགའ་བ་ཡིན། བཅོས་མི་དགོས་པ་ཡིན་གསུངས། ཚེས་གསུམ་གྱི་
ནུབ་མོ་ནས་ཅུང་ཟད་བསྙུན་པའི་ཚུལ་བསྟན་ཏེ། ཚེས་བཅོ་ལྔའི་སྲོད་ལ་བབ་པའི་ཚེ་སྤྱན་ནམ་མཁར་
གཟིགས་ ཤིང་ སྐུ་ གསུང་ ཐུགས་ ཀྱི་ རྟེན་ ལ་ བསྐོར་ བ་ ལྔ་ བཅུ་ རྩ་ བདུན་ མཛད་ དེ། ཞལ་ ནས་ བྱམས་
ཆེན་འཇམ་པའི་དབྱངས་དང་ཀུན་ཏུ་བཟང༌། །སྤྱན་རས་གཟིགས་དབང་མཐུ་ཆེན་ཐོབ་ལ་སོགས། །ཅེས་
409

སོགས་མང་དུ་གསུངས། དེ་ནས་སྐྱ་རེངས་ཤར་གྱི་བར་མཉམ་བཞག་ལ་བཞུགས། སྐྱ་རེངས་ཕྱི་མ་ཤར་
བའི་ཚེ། སྤྲུལ་སྐུ་འདི་ཉིད་ཀྱི་བཀོད་པ་བསྡུས་ཏེ། འོད་གསལ་མཐའ་དབུས་མེད་པ་ཆོས་ཀྱི་དབྱིངས་ཀྱི་
ངང་དུ་སྙོམས་པར་ཞུགས་པར་གྱུར་ཏོ། །དེའི་ཚེ་སྒྲ་དང་འོད་དང་ས་གཡོ་བ་སོགས་ལྟས་ཆོ་འཕྲུལ་བསམ་
གྱིས་མི་ཁྱབ་པ་བྱུང་ཞིང༌། །སྐུ་འཁོར་ཕལ་པ་འགའ་ཞིག་གིས་ནི་བུད་མེད་སྔོན་མོ་དཔག་ཏུ་མེད་པ་བྱུང་
ནས་ནུབ་ཕྱོགས་སུ་གདན་དྲངས་པ་མཐོང༌། འགའ་ཞིག་གིས་ནི་རྟ་པ་ཁྲི་ཕྲག་མང་པོ་སྒར་ནང་དུ་བྱུང་བ་
མཐོང་ནས་གར་སོང་ཆ་མེད་ཞེས་གྲགས་ལ། འགའ་ཞིག་གིས་ནི་འཇའ་འོད་ཀྱི་གོང་བུ་ཆེན་པོ་ཞིག་སྟེང་
གི་ནམ་མཁར་འཕགས་པ་མཐོང་གདའ། དེ་ལྟར་མཐོང་སྣང་མི་འདྲ་བ་དུ་མ་བྱུང་ཞིང༌། སྐུ་ཡལ་བ་ནི།
བཞི་ལྔ་ཞིག་མིན་པས་མ་ཚོར་ནས་ཐེ་ཚོམ་གྱིས་གླེང་གཞི་དུ་མ་བྱས་སྐད། དེའི་ཉིན་མོ་ཉི་མའང་གཟས་
ཟིན་པ་བཞིན་དུ་འོད་མི་གསལ་བར་གྱུར་ལ། དེ་དང་དུས་མཉམ་དུ། ཀོང་པོའི་རྒྱབ་ན་ཡོད་པའི་ཀློ་མང་
པོས། ཆོས་རྗེའི་དྲུང་ནས་ནམ་མཁའ་ལ་སྐར་མ་བདུན་གྱི་སྟེང་དུ་བཞུགས་ཏེ། བྱང་ཕྱོགས་ནས་ལྷོ་ཕྱོགས་
སུ་བྱོན་པ་མཐུན་སྣང་དུ་གྲུབ་པར་མཐོང་ནས། ཀོང་པོར་ཚོང་ལ་འོངས་པའི་ཀློ་རྣམས་ན་རེ་ཁྱེད་ཀྱི་རང་
བྱུང་རྡོ་རྗེ་དེ། ཁར་ཉིན་ཉི་མ་མི་གསལ་བའི་ཐོ་རངས་ཁ། ངེད་ཀྱི་སྟེང་ནས་ལྷོ་ཕྱོགས་སུ་སྐར་མ་བདུན་གྱི་
སྟེང་ན་བསྡད་ནས་སོང༌། ད་བོད་ན་མེད་ཟེར་དུས་ཚོད་བསྒྲིགས་པས་འདས་ཚོད་དང་གཅིག་རང་དུ་
གདའ། དེ་ནས་ཉི་ཤུ་གཅིག་གི་ཉིན་སྤུར་ཞུགས་ལ་བཞེན་པའི་ཚེ། རྒྱང་རིང་ཕྱོགས་འགའ་ཞིག་ཏུ་ནི་སྐར་
མདའ་ལྷུང༌ཞིང༌། རི་ཀླུང་ཐམས་ཅད་མུན་པས་བྱུག་པ་ལྟར་སྣང་ལ། ཕྱོགས་འགའ་ཞིག་ཏུ་ནི་སྒྲ་དྲག་པོ་
མི་བཟད་པར་གྲགས་ལ། འགའ་ཞིག་ཏུ་ནི་གཞན་ན་མེད་པའི་ཉི་མ་འོད་ཀོར་ནང་གི་མར་མེ་ལྟ་བུ་སྣང༌།
འདས་པའི་ཉིན་ཞག་ལ་རྩེ་ཞིང་ཡོད་པའི་བྱ་རྣམས་སྐད་མི་སྒྲོགས་པ་བྱུང༌། གདུང༌བཞུ༌བའི༌སྟེང༌དུ༌ནི་
འཇའ་ཚོན་སྣ་ལྔའི་གུར་ཕུབ་ཅིང༌། ཀརྨ་པ་རྒྱལ་བ་དཔལ་གྱིས་གསོལ་བ་བཏབ་ཅིང་ཕྱག་འཚལ་བའི་
སྐབས་སུ། འཇའ་འོད་ཀྱི་ཕུང་པོའི་ནང་དུ་མདོ་ལི་འདྲ་བ་ཞིག་གི་སྟེང་ན། ཆོས་རྗེའི་དྲུང་ནས་བཞུགས་ཏེ་
མདོ་ལི་འདྲ་བ་དེའི་འོག་དང་ཕྱོག》ས་རྣམས་སུ་ངོ་ཤེས་རྒྱུ་མེད་པའི་སེམས་ཅན་སྣ་ཚོགས་པས་བསྐོར་ནས།
ནུབ་བྱང་ནས་ལྷོ་ཕྱོགས་ལ་གཤེགས་པ་མཐོང་སྟེ། རྟོགས་ལྡན་འཚོ་ཆུང་ལ་བསྟན་པས། དེའི་བར་ལ་མི་
གསལ་བར་གྱུར་ནས་གཉིས་ཀས་འཇའ་ལས་མ་མཐོང༌། དེ་ནས་སྐུ་གདུང་གདན་དྲངས་ཏེ། གདན་ས་
དཔལ་ལྡན་མཚུར་ཕུར་བྱོན་པའི་ལམ་ཀ་ཐམས་ཅད་དུ་སྐྱེ་བོ་ཀུན་གྱི་མཐུན་སྣང་དུ་གྲུབ་པར། གདུང་གང་
410

དུ་གདན་དྲངས་པའི་ ས་ཕྱོགས་དཔག་ཚད་གསུམ་ཙམ་ཚུན་ཆད། སྟེང་ནས་མེ་ཏོག་གི་ཆར་བབ་ཅིང་
ཕྱོགས་ཐམས་ཅད་རབ་ཏུ་གསལ་བའི་ཁ་དོག་སྣ་ལྔ་པ་ཅན་གྱི་འཇའ་འོད་ཀྱི་ཕུང་པོ་ཆེན་པོ་དཀྲིགས་པའི་
དབུས་ནས་འོད་ཟེར་སྣ་ཚོགས་པ་འཕྲོ་བ་མཐོང༌། ཕག་ལོ་ཟླ་བ་བརྒྱད་པའི་ཚེས་བརྒྱད་ཀྱི་ཉིན་པར།
དཔལ་མཚུར་ཕུར་གདུང་གི་དྲུང་ནས་ཕེབས། ཚེས་བཅུའི་ཉིན་མཚུར་ཕུར་བཞུགས་པའི་བླ་མ་དགེ་བའི་
བཤེས་གཉེན་དགེ་འདུན། སྐྱེ་བོའི་ཚོགས་དང་བཅས་པ་དང༌། གཞན་ཡང་ཕྱོགས་ཕྱོགས་ནས་བླ་མ་དགེ་
བའི་བཤེས་གཉེན་དགེ་འདུན། སྐྱེ་བོའི་ཚོགས་དང་བཅས་པ་ཁྲི་ཕྲག་ལྷག་ལ་གསེར་ཞོ་རེ་ནོན་ངོ་ཤེས་
པའི་འགྱེད་དང་བསྙེན་བཀུར་དྲངས་པའི་ཚེ། ནམ་མཁའ་གཡའ་ཡོངས་སུ་དག་པ་ལ་འཇའ་འོད་དང་མེ་
ཏོག་གི་ཆར་པ་ལ་སོགས་པ་ངོ་མཚར་བའི་ལྟས་བསམ་གྱིས་མི་ཁྱབ་པ་བྱུང་བས། སྐྱེ་བོ་རྣམས་དད་ཅིང་
སྨིན་གྲོལ་ལ་བཀོད་དེ་རྒྱལ་བའི་ཐུགས་དགོངས་རྫོགས་པར་མཛད་དོ། །ཟླ་བ་དེའི་ཚེས་བཅོ་བརྒྱད་ཀྱི་
ཉིན། མཚུར་ནང་གི་བར་སྣང་ཐམས་ཅད་འཇའ་དང་འོད་ཀྱིས་དཀྲིགས་ཤིང༌། རྣམ་པར་དུ་མཛོ་རྟའི་རྫི་
བོ་རྣམས་ཡོད་པའི་ནང་ནས། པད་མ་སྐྱབས་ཞེས་པའི་མདོ་སྨད་པ་གཅིག་གིས། འཇའ་འོད་ཀྱི་དཀྱིལ་དུ་
ཆོས་རྗེ་རིན་པོ་ཆེའི་དྲུང་ནས། དབུ་ཞྭ་ནག་པོ་དང་ཕྱ་རུ་ངུར་ཁ་མནབ་པས་གཡག་ལྟ་བུ་སྔོན་པོ་ཆེན་པོ་
ཞིག་ལ་བཅིབས་པ། ཕྱག་ཏུ་ལུག་གི་རྣམ་པ་དཀར་པོ་ཞིག་བསྣམས་ནས་མདུན་ན་ཡར་ལ་རྐེད་པ་ཡན་
ཆད་མིའི་རྣམ་པ་མན་ཆད་སྤྲིན་གྱི་ནང་དུ་ནུབ་པ་རྣམས་ལ་བྱིན་རླབས་བཤར་པའི་རྣམ་པ་ལྟ་བུ། དེ་ཡང་
ཆིབས་པ་དེའི་ཁོག་སྟོད་སྨད་གསལ་པོར་མཐོང༌། སུག་པོ་མན་ཆད་སྤྲིན་གྱི་ནང་དུ་ནུབ་པ་ཞིག་ནུབ་ངོས་
ནས་ཤར་ཕྱོགས་སུ་བྱོན་པ་གསལ་པོར་མཐོང་ནས་གཞན་ལ་བསྟན་པས། མཚུར་ནང་པ་དོན་རྒྱལ་བ་བྱ་
བས་སྐུ་སྐེད་ཡན་མཐོང༌། གླིང་གི་མི་རིགས་གླེན་པ་བྱ་བ་ཞིག་གིས་དབུ་ཞྭ་དེ་མཐོང༌། གཞན་རྣམས་ཀྱིས་
འཇའ་ཚོན་ལས་མ་མཐོང༌། སྐབས་དེར་ཀོང་པོ་ཏམ་ཕྱོགས་རྒྱལ་ཆུང་བྱ་བས་བྱིས་པའི་དུས་སུ་ར་འཚོས་
ནས། ཆོས་རྗེའི་དྲུང་ནས་བཞུགས་པའི་ནམ་མཁའ་དང་ས་གཞི་ཐམས་ཅད། དེ་བཞིན་གཤེགས་པའི་སྐུ་
གཟུགས་ཀྱིས་བར་མཚམས་མེད་པར་གང་བ་མཐོང་ནས། དད་པ་སྐྱེས་ཏེ་རབ་ཏུ་བྱུང་ནས་དགེ་སྦྱོར་བྱེད་
པ་ཞིག་ཡོད་པ་དེས། དྲུང་ནས་སྔར་གྱི་ཆིབས་པ་དཀར་པོ་ཞིག་ཡོད་པ་དེ་ལ་ཆིབས། འཁོར་གཉིས་རྐང་
ཐང་གི་རྣམ་པར་བྱས་པའི། དཔོན་སློབ་གསུམ་ནམ་མཁའ་ལ་བྱོན་སོང་བ་མངོན་སུམ་དུ་མཐོང་བས། །ཀྱེ་
མ་འགྲོ་བའི་མགོན་པོ་ཁྱེད་གར་གཤེགས་པ་དེར་ཁོ་བོ་ཡང་ཐུགས་རྗེས་འཛིན་པར་ཞུ་ཞེས་ཉིན་ཞག་མང་
411

པོར་འོ་ དོད་ བོས་ ཤིང་ མཆི་ མས་ བརྣངས་ ལུས་ ས་ ལ་ བརྡབ་ པར་ བྱས། ། དེ་ ལ་ སྐྱེ་ བོ་ ཀུན་ གྱིས་ སྒོམ་
ཆེན་འདི་སྨྱོ་ འདུག་ཟེར། གཞན་ ཡང་ རྩེ་ བླ་ སྒང་གི་ གཟིམ་ཁང་དུ། དཔོན་ སློབ་བདུན་མཛད་ དེ་ བྱོན་
པ་མང་པོས་མངོན་སུམ་དུ་མཐོང་སྟེ། བལྟར་ཕྱིན་པས་སྔར་གྱི་སྒོའི་རྒྱ་མ་ཞིག་པར་སྣང་བ་དང༌། ལྷ་ས་ཇོ་
བོའི་དྲུང་དུ་དཔོན་སློབ་བདུན་མཛད་དེ་དངུལ་སྡེར་གསེར་གྱིས་བཀང་བ་འཐོར་ཞིང༌།
བསྐོར་བ་མཛད་
ནས་ནམ་མཁའ་འཇའ་ཚོན་དུ་ཡལ་བ་དང༌། མཚུར་ཕུར་ནམ་མཁའ་ལ་བྱོན་ནས་ཁོ་བོ་དགའ་ལྡན་དུ་
འགྲོ་སྐྱེ་བ་མྱུར་དུ་འོངས་གསུངས་ནས། ཤར་གྱི་ནམ་མཁའ་ལ་གཤེགས་ཏེ་རྣམ་པར་མདོར་འཇའ་འོད་དུ་
ཡལ༌བ༌མང༌པོས༌མཐོང༌། མོན་ཡུལ་བྱ་བྲལ་བྱུང་བ་ན་རེ། ཆོས་རྗེ་དཔོན་སློབ་བརྒྱད་ཅུ་ཙམ་བྱོན་མོན་
གྱི་རྒྱལ་པོར་རབ་ཏུ་བྱུང༌། ནཱ་རོ་ནི་གུའི་ཆོས་དྲུག་གསུང་ཞིང་ཡོད་ཟེར། ས་ལེའི་བར་དུ་ཨ་ཙ་ར་དང་ཚོང་
པ་ལམ་ནོར་བ་ལ་མདུན་དུ་བྱོན་ནས། རིན་པོ་ཆེ་མང་པོ་གནང་ལམ་བསྟན་ནས་ངེད་འདིར་མི་འདུག་
གསུངས་ནས་སེང་གེ་ལ་ཆིབས་ཏེ་གཤེགས་པ་མཐོང༌། སློབ་དཔོན་ཆེན་པོ་སོགས་སྒར་པ་རྣམས་དབུས་
ན་ཕེབས་ཚེ་སྟེང་གི་ནམ་མཁར་བཞུགས་པ་སྒར་པ་བྱིན་གྱིས་མཐོང༌། ཞོ་ཁར་ཕེབས་ལ་ཁད་པ་ན་ཆིབས་
མགོ་ནག་གི་སྟེང་ན་བཞུགས་པ་ཐམས་ཅད་ཀྱིས་ཡུད་ཙམ་མཐོང༌། རྩེ་ལྷ་སྒང་དུ་ཕེབས་ཚེ་དཔོན་སློབ་
བཅོ་ལྔ་ཙམ་བྱོན་ནས་གྲུ་ཁྱེར་ཤོག་གསུངས་བ་མཐོང༌། གྲུ་ཁྱེར་ཚེ་སྟེང་གི་ནམ་མཁའ་ལ་བྱོན་ནས་གཟིམ་
ཁང་དུ་བྱོན་པ་མཐོང༌། ཟླ་བ་བཞི་པའི་ཚེས་བཅུ་བཞི་ལ་འཇའ་འོད་ཀྱི་སྟེང་ན་བཞུགས་པ་ཀོང་པོའི་ཁྲོམ་
ཕལ་ཆེར་གྱིས་མཐོང༌། སྒོམ་ཆེན་པ་འགས་རྒྱ་ལའི་སེང་འདམ་དུ་མཇལ་ཏེ། ཆོས་ཐོབ་ནས་འཇའ་ཚོན་དུ་
ཡལ་བར་སྣང་ཁྱད་པར་དུ་མྱང་འདམ་གྱི་སྟོད་དུ་བླ་མ་ཞིག་ཕྱི་དྲོ་ཉི་མ་ལ་འདུག་པ་ན་དྲུང་ཉིད་སེང་གེ་ལ་
ཆིབས་འཇའ་འོད་ཀྱི་དབུས་སུ་མུ་ཏིག་གི་ཁང་པར་བཞུགས་པ་ཞིག་ནམ་མཁའ་ལ་བྱོན་ཏེ། མྱང་འདམ་དུ་
བཞུད་པར་མཐོང་བས་ཆོས་རྗེ་ཀརྨ་པ་དེ་སེང་གེ་ལ་ཆིབས་འཇའ་འོད་དང༌། ཁང་བཟང་དུ་བཞུགས་པ་
ཅིག་བྱོན་ཏེ་ཐལ་སྐུ་ཁམས་མ་བཟང་བ་ཡིན་ནམ་ཟེར་ནས། དད་པས་ངུས་ཀུན་གྱིས་མཐོང་པར་ཡང་མྱང་
འདམ་གྱི་སར་འཇའ་ཚོན་འཁྲིགས། མེ་ཏོག་གི་ཆར་བབས་པ་ཉིན་རེ་བཞིན་རྟག་ཏུ་བྱིང་ཞིང་དྲི་བཟང་
གིས་ཡུལ་ཐམས་ཅད་ཁྱབ་པ་བྱུང༌། རྗེ་དེའི་ནང་རྟེན་དུ་ཐུབ་པའི་དབང་པོའི་གསེར་སྐུ་རྒྱབ་མཐོ་བཅོ་
བརྒྱད་ཡོད་པ་ཁྲི་རྒྱབ་དང་བཅས་པ་དང༌། སྐུ་འདྲ་གསེར་སྐུ་མཐོ་བརྒྱད་པ་དང༌། དངུལ་བྲེ་བརྒྱད་ཅུ་ལས་
བཞེངས་ཤིང་ སྲོག་ཤིང་ཨ་ ག་ རུ་ལས་བྱས་པའི་དངུལ་གདུང་ཆེན་མོ་གཅིག་རྣམས་བྱོན་ལེགས་ཤིང་
412

་དུ་ཆགས་པར་བཞེངས་ནས། གདན་ས་དཔལ་གྱི་མཚུར་ཕུར་རབ་ཏུ་གནས་པའི་ཆོ་ ག་མཛད་པའི་
ཚེ། འཇའ་དང་འོད་དང་མེ་ཏོག་གི་ཆར་ཆེན་པོ་བབ། ཁྱད་པར་དངུལ་འབུམ་བཞེངས་པའི་ཚེ། གཡང་ཁ་
སྟེང་པའི་གང་ཟག་རྣམས་དང་མགར་བ་ཚན་པ་གཉིས་དང༌། ཞལ་ཏ་མཛད་མི་རྣམས་དང༌། ཐམས་ཅད་
ཀྱི་ མཐུན་སྣང་དུ་གྲུབ་པར། · ཉིན་ མོ་ མིས་ དངུལ་ མགར་ བྱས་ པའི་ཤུལ་ དུ། མཚན་ མོ་ འགར་ བ་ མང་
པོས་མགར་བྱེད་པའི་སྐད་ཐོས་ཏེ། རང་རང་སོ་སོའི་བསམས་པ་ལ། ཁོང་རང་རྣམས་འདོད་པའི་དབང་
གིས་མཚན་མོ་གཞན་གྱི་མགར་བྱེད་པར་འདུག་སྙམ་པ་བྱུང་ཤིང༌། དེའི་སྐབས་སུ་དངུལ་མགར་བ་རྣམས།
སྔར་བས་ཤེས་པ་གསལ་བ་དང༌། ལག་བདེ་བ་སྟོབས་རྣམས་ཉིས་འགྱུར་གྱིས་ཆེ་བ་བྱུང་སྟེ་ཐམས་ཅད་ངོ་
མཚར་བར་གྱུར་ཏོ། །དེ་ལྟར་ཆོས་རྗེ་རོལ་པའི་རྡོ་རྗེའི་རྣམ་པར་ཐར་པ་འདི་ནི་ཀརྨ་དཀོན་མཆོག་གཞོན་
ནུས་མཛད་པའི་རྣམ་ཐར་ཉིད་རྒྱས་ཤིང་རྩ་བ་ལྟ་བུར་འདུག་པས་གཞིར་བཞག བླ་མ་ལྷ་སྟེང་པས་བཀོད་
པའི་དགུང་ལོ་བདུན་ཕན་གྱི་རྣམ་ཐར་ནས་ཀྱང་ཁ་བཀང༌། རྗེ་མཁའ་སྤྱོད་པའི་གསུང་དང༌། གཙུག་ལག་
ཕྲེང་བའི་ཆོས་འབྱུང༌། ཚལ་པའི་དེབ་ཐེར་སོགས་ནས་ཀྱང་བསྣོན་དུ་འོས་པ་རྣམས་བསྡུས་ཏེ་སྦྱར་བ་ཡིན་
ཞིང༌། སྤྱིར་འཕགས་ཆེན་རྣམས་ཀྱི་རྣམ་པར་ཐར་པ་ཚད་མེད་པར་མ་ཟད། རྗེ་ཐུགས་ཤིན་ཏུ་སྒམ་པས་
ཟབ་ཅིང་ རྒྱ་ ཆེ་བའི་ཚུལ་རྣམས་ ཤིན་ཏུ་སྦེད་པར་མཛད་པ་ལས། ཚུར་མཐོང་གི་སྣང་ངོར་བསྟན་པའི་
མཛད་པ་ཕྱོགས་ཙམ་ཞིག་སྟེ། དཀོན་གཞོན་གྱིས་རྣམ་ཐར་བརྩམས་པའི་རྒྱུ་མཚན་དུ། བླ་མའི་རྣམ་ཐར་
རྩོམ་པ་ལ་ ཕྱི་ནང་གསང་གསུམ་གྱི་ཀུན་སྤྱོད་རྣམས་ཤེས་དགོས་པས། བླ་མ་རང་ཉིད་དམ་རང་ལས་
རྟོགས་པ་མཐོ་བའམ་མཉམ་པ་ཅིག་དགོས་པ་ཡིན། དེའི་ཕྱིར་བདག་འདྲས་ག་ལ་ཤེས། འདིར་ཞལ་
གཟིགས་འདྲ་ཐར་ཐོར་བྲིས་པ་ནི། གུའི་གུང་པའི་དྲུང་ནས་ཆོས་རྗེ་རིན་པོ་ཆེའི་སྐུ་དང་གྲིབ་མའི་ཚུལ་དུ་
བཞུགས་པའི་གསུང་སྒྲོས་དང༌། དྲུང་ཉིད་ཀྱི་གསུང་འབུམ་དུ་གསལ་བར་སྣང་ནའང་རགས་རིམ་ཞིག་
ཡིན། དེ་ཡང་ཁོང་པ་ལ་ཁྱེད་སྐུ་དང་གྲིབ་མ་བཞིན་དུ་བཞུགས་པས་རྣམ་ཐར་ཞིབ་མོ་ཞིག་གསུང་ན།
བོས་ཡི་གེ་ལ་འདེབས་པར་ཞུ་ཞེས་པ་ལ། གུའི་གུང་པའི་ཞལ་ནས། ངེད་ཀྱི་ཆོས་ཀྱི་རྗེའི་དྲུང་དུ་ཡི་དམ་
་ཞལ་གཟིགས་ཚུལ་སོགས་ངོ་མཚར་ཆེ་ཆེ་འདྲ་ཡི་གེ་ལ་བཀོད་ན། མི་མང་པོ་མོས་གུས་སྐྱེ་བ་ལ་ཕན་
པར་གདའ་ཞུས་པས། དྲུང་གི་ཞལ་ནས། དེ་འདྲ་བྲི་ཡིས་ག་ལ་ལང༌། གཉིད་ཐུན་རེའི་ནང་དུའང་ཡི་